Diari Oficial de la Generalitat Valenciana


Sumari del DOGV 5384, del 09-11-2006 (2006/12585)

RESOLUCIÓ de 23 d'octubre de 2006, de la Secretaria Autonòmica d'Esport de la Conselleria de Cultura, Educació i Esport, per la qual es convoca el Programa Blau dins de la Campanya d'Activitats Nàutiques de la Generalitat A la mar 2007.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5384

Data del DOGV
:   09-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12700


Data del document
:   23-10-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * alumne
    * mar
    * suport econòmic
    * oci
    * promoció cultural
    * esport
    * jove
    * alumnat
    * ajuda pública

RESOLUCIÓ de 23 d'octubre de 2006, de la Secretaria Autonòmica d'Esport de la Conselleria de Cultura, Educació i Esport, per la qual es convoca el Programa Blau dins de la Campanya d'Activitats Nàutiques de la Generalitat A la mar 2007. [2006/12600]  
D'acord amb el que disposa l'article 49.1.28 de l'Estatut d'Autonomia, de 10 d'abril de 2006, de la Comunitat Valenciana, la Generalitat té competència exclusiva en matèria d'esport.  
La Llei 4/1993, de la Generalitat, de 20 de desembre, de l'Esport de la Comunitat Valenciana establix en l'article tres, punt i), com a línia general d'actuació, l'especial atenció als esports relacionats amb la mar, i considera necessari la promoció, l'ajuda i el foment de les activitats fisicoesportives, entre les quals ocupen un lloc important les activitats nàutiques, tant per les seues especials característiques tècniques, com per la privilegiada situació geogràfica que per a la seua pràctica posseïx la Comunitat Valenciana.  
El Decret 133/2004, de 3 de setembre, del Consell de la Generalitat, pel qual s'establix l'estructura orgànica de la Presidència i de les conselleries de l'Administració de la Generalitat (DOGV 4.835 - 06/09/2004), assigna a la Conselleria de Cultura, Educació i Esport les competències en matèria d'educació no universitària, política lingüística, promoció cultural, patrimoni artístic i esports.  
El Decret 183/2004, d'1 d'octubre, del Consell de la Generalitat, pel qual s'aprova el reglament orgànic i funcional de la Conselleria de Cultura, Educació i Esport (DOGV 4.857 - 06/10/2004), atribuïx en l'article 20.1 a la Direcció General de l'Esport el fet de ....promoure, fomentar i generalitzar l'hàbit de la pràctica esportiva entre tota la població, amb especial atenció a l'esport en l'edat escolar..  
En este sentit, des de la Generalitat, amb la intenció d'adaptar eficaçment este contacte i respecte per l'entorn marí, així com l'èxit de més autonomia en la pràctica dels esports nàutics, ampliant els coneixements adquirits en els seus respectius centres i oferint la possibilitat de vivenciar la seua pràctica, s'ha dissenyat el Programa Blau, objecte de la present disposició.  
D'acord amb estes competències i disposicions legals, i amb la intenció de complir les línies mencionades, la Generalitat, a través de la Secretaria Autonòmica d'Esport, a proposta de la Direcció General de l'Esport, organitza des de 1985 i anualment campanyes de promoció de les activitats nàutiques esportives.   
Per això,  
RESOLC  
Primer  
Convocar la Campanya d'Activitats Nàutiques de la Generalitat A la mar 2007, dirigida a l'aprenentatge i difusió dels esports nàutics i el coneixement, conservació i respecte del medi ambient, amb especial atenció als jóvens en edat escolar.  
Segon  
Convocar dins de la Campanya d'Activitats Nàutiques de la Generalitat A la mar 2007, el Programa Blau; dirigit a centres educatius, ajuntaments, associacions, clubs i altres entitats legalment constituïdes sense ànim de lucre.   
Tercer  
Aprovar les bases per les quals es regirà la present convocatòria i que figuren com a annex I a la present resolució.  
Quart  
La Secretaria Autonòmica d'Esport es reserva el dret de modificar l'oferta i el programa d'activitats, i adaptar-la a la demanda o a l'interés públic. A més, es podran incorporar noves escoles de la mar, així com suspendre alguna de les activitats oferides, si circumstàncies de qualsevol tipus impediren el desenvolupament normal d'estes.  
Quint  
La present resolució entrarà en vigor l'endemà de la seua publicació en el Diari Oficial de la Generalitat.  
Contra esta resolució, que no esgota la via administrativa, els interessats podran interposar recurs d'alçada davant del conseller de Cultura, Educació i Esport, en el termini d'un mes a partir de la publicació en el Diari Oficial de la Generalitat.  
València, 23 d'octubre de 2006.. El secretari autonòmic d'Esport:David Serra Cervera.  
ANNEX I  
El Programa Blau, organitzat per la Secretaria Autonòmica d'Esport, s'emmarca dins de la Campanya d'Activitats Nàutiques de la Generalitat A LA IKN 3924 i es regirà per les bases següents:  
PROGRAMA BLAU  
Dirigit a grups escolars a partir de tercer curs de primària, secundària, batxillerat, cicles formatius, universitats, ajuntaments, associacions, clubs i altres entitats legalment constituïdes sense ànim de lucre.  
FINALITAT: Oferir la possibilitat als alumnes, a través de la pràctica, de conéixer i familiaritzar-se amb el món de la navegació, i possibilitar, a més, que amplien i consoliden els coneixements adquirits fins al moment. Als valors educatius que es deriven de la realització d'activitats en el medi natural, se suma la possibilitat de treball interdisciplinari que oferix este tipus d'activitats esportives.  
1. ACTIVITATS QUE INTEGREN EL PROGRAMA BLAU  
A. Setmana Blava:  
Consistix en una setmana d'activitat nàutica de dilluns a divendres, en la qual s'impartixen classes teòriques i pràctiques de vela i/o de piragüisme. Les classes pràctiques de vela es realitzen en embarcacions col·lectives acompanyades d'un monitor. L'activitat de piragüisme es realitzarà en piragües individuals tutelades per monitors a bord d'una embarcació pneumàtica.  
En l'Escola de la Mar de Burriana, a més de les activitats mencionades, es podran practicar les modalitats de rem i caiacpol.  
Si tots els participants d'un grup ja tenen el nivell 1 i volen realitzar el nivell 2 o qualsevol altra adaptació, hauran de sol·licitar-ho prèviament, i estarà en funció de la disponibilitat de l'escola de la mar en qüestió.  
En les escoles de la mar amb internat es programaran activitats complementàries d'animació i temps lliure per als participants.  
B. Dia Blau:  
Es tracta d'una jornada de familiarització amb l'activitat nàutica. Durant el dia blau s'impartirà una classe teòrica i pràctica de vela en embarcacions col·lectives, acompanyats d'un monitor, i en el cas del piragüisme, es desenvoluparà en piragües individuals tutelades per monitors a bord d'una embarcació pneumàtica.  
Es podran realitzar un o més dies blaus, pel mateix grup de participants.   
C. Aula Nàutica 2007:   
Té com a objectiu difondre el coneixement de la Copa de l'Amèrica i acostar el món de la navegació de vela als alumnes, per mitjà d'un dia a bord d'un veler tipus creuer, on participaran activament en les labors de navegació bàsica. Les activitats a desenvolupar seran les següents:  
1. Explicació teòrica sobre la regata Copa de l'Amèrica:  
Característiques dels vaixells i sindicats desafiadors.  
Regles bàsiques de les regates match race.  
Les eliminatòries round robin.  
Preparació dels equips.  
2. Normes bàsiques de seguretat i comportament a bord de la goleta.  
3. Característiques d'una goleta:   
Aparell i parts del vaixell.  
Gerra i llast: la seua funció.  
El timó: funció i maneig.   
Les unitats de mesura: la milla marina i el nuc.  
4.- Pràctica de navegació de vela:   
Participació en totes les maniobres del veler.   
Rotació dels alumnes en el lloc de govern del vaixell.  
Demostració pràctica de l'electrònica de navegació.   
Classe pràctica de nucs.  
2. NORMATIVA GENERAL  
2.1. Condicions de participació  
Tindre 8 anys complits en el moment d'iniciar l'activitat.  
Saber nadar correctament.  
Posseir els coneixements tècnics per al nivell matriculat.  
No presentar contraindicacions medicosanitàries per a la pràctica de les activitats nàutiques  
Els participants i, si no n'hi ha, el professor o persona física que represente el grup seran responsables del bon ús de les instal·lacions i del material, i hauran d'abonar, si és el cas, el cost dels danys que puguen produir-se per negligència o mal ús d'estos.  
Les escoles de la mar de Benicàssim, Burriana, Piles i Moraira, oferixen activitats amb la possibilitat d'internat; en el cas de Benicàssim en un hotel pròxim; en les mateixes instal·lacions de l'escola, en el cas de Burriana, i en els Albergs de l'IVAJ Mar i Vent i la Marina, en el cas de Piles i Moraira, respectivament. Les escoles de la mar de València i la Vila Joiosa, oferixen activitat exclusivament en règim d'externat.   
La restauració en les activitats a bord de la Goleta Tirant Primer de la Generalitat i en les Escoles de la Mar de València i la Vila Joiosa serà per compte dels interessats.  
Els participants en la campanya A la mar 2007 estaran obligats a complir la normativa de règim intern sobre el funcionament de les instal·lacions i els equipaments utilitzats. Així mateix, durant la realització de les activitats es respectaran les normes esmentades, així com les instruccions que el personal tècnic, de servicis i de tripulació de la goleta puguen realitzar.  
La responsabilitat dels participants fora de les activitats organitzades per les escoles de la mar serà del professor o persona física que represente l'entitat i que acompanye el grup.  
La incorporació a l'activitat i tornada serà per compte dels interessats i pels seus propis mitjans. En incorporar-se a l'activitat, el responsable de grup haurà de presentar la documentació següent:  
Fitxes d'informació sanitària. Només necessària per a les activitats de més d'un dia de duració.  
Llistat d'alumnes distribuïts d'acord amb la capacitat de les habitacions, en cas de triar l'opció d'internat.   
Els professors responsables hauran de portar la fotocòpia del SIP o semblant de cada participant, que cobrisca qualsevol malaltia que puga sobrevindre durant la realització del curs.  
Una vegada efectuada la reserva i el pagament de la quota d'inscripció, i en cas de no arribar a realitzar la matrícula, no es tindrà dret a la devolució d'esta.  
Quan algun participant s'inscriga en un curs sense tindre els coneixements exigits, els responsables tècnics podran derivar-lo, si és possible, a un nivell inferior. Quan no hi haja esta possibilitat, podran donar-lo de baixa del curs. En este últim cas l'alumne perdrà el dret a la devolució de la quota de matrícula.  
Efectuada la matrícula, i en cas de no completar les places en la seua totalitat, només es tindrà dret a devolució en els casos següents:  
Malaltia o lesió que impedisca l'assistència a l'activitat. S'haurà d'aportar un justificant mèdic o informe hospitalari, que haurà d'anar firmat i segellat pel facultatiu.  
Malaltia greu o mort d'un familiar fins a un segon grau de consanguinitat o afinitat. En este cas s'haurà d'adjuntar un certificat acreditatiu.  
Haver trobat un treball. S'adjuntarà una fotocòpia confrontada del contracte de treball o document equivalent.  
Suspensió de l'activitat per causes imputables a la Generalitat.  
Causes de força major, degudament justificades.  
La devolució de la quota, de la qual es deduirà un 10% en concepte de despeses de gestió, haurà de sol·licitar-se en el formulari establit, que estarà a disposició dels usuaris en www.escolesdelamar.com, en les mateixes escoles de la mar, en les seccions d'esports de les direccions territorials i en la Secretaria Autonòmica d'Esport. Les sol·licituds de devolució de quota es presentaran en el registre d'entrada de la Secretaria Autonòmica d'Esport. No obstant això, també podran presentar-se d'acord amb el que establix l'article 38 de la Llei 30/1992 de Règim Jurídic de les Administracions Públiques i del Procediment Administratiu Comú.   
La sol·licitud de devolució de la quota, haurà de ser tramitada per l'entitat corresponent, ja siga per a sol·licitar la devolució de l'import de tot el grup o d'un o més integrants d'este. El termini màxim de presentació serà de 15 dies naturals a partir del dia de l'inici del curs adjudicat.  
La Secretaria Autonòmica d'Esport es reserva el dret de modificar el programa d'activitats, i adaptar-lo a la demanda dels interessats; a incorporar activitats, així com a suspendre alguna de les ofertes si circumstàncies de qualsevol tipus impedixen el normal desenvolupament d'estes, especialment per causes meteorològiques. Les devolucions en estes circumstàncies seran les següents:  
En Setmana Blava, quan el percentatge de sessions no navegades supere el 35% del total de les sessions del curs, es tindrà dret a la devolució de la part proporcional de la quota en funció dels servicis prestats.  
Respecte al Dia blau, quan concórreguen causes que impedisquen el començament de l'activitat, es tornarà íntegrament la quota de matrícula, o s'oferirà la possibilitat de realitzar l'activitat en qualsevol altra data d'acord amb la disponibilitat d'escoles de la mar. Si l'activitat se suspén passades les 14 hores, no es tindrà dret a la devolució de la quota.  
En cas de malaltia o lesió sobrevinguda durant l'exercici de l'activitat, l'alumne no tindrà dret a la devolució de la quota de matrícula.  
Es podrà sol·licitar la realització d'activitats fora de les dates de la programació, sempre que en la sol·licitud s'especifique la finalitat, així com els objectius de les dites activitats. Les sol·licituds seran estudiades per rigorós orde de registre d'entrada; seran concedides si hi ha disponibilitat i viabilitat tècnica, tal com s'indica en l'apartat 6 de l'annex I d'esta resolució .Activitats especials., i no serà possible la seua gestió via en línia.  
2.2.Vestimenta i equip  
A més de la pròpia per a la vida en allotjament en règim d'internat (quan el curs a realitzar el tinga inclòs), s'haurà de tindre en compte la duració, les característiques del curs i la climatologia del mes o estació en què es desenvolupe este. Per a l'activitat, els participants hauran de portar:  
Sandàlies tancades, escarpins o sabatilles (sola antilliscant)  
Calçat esportiu de canvi  
Calcetins d'esport  
Camisetes esportives  
Banyadors  
Pantaló impermeable, impermeable i roba d'abric (segons l'època de l'any)  
Xandall  
Tovalles  
Protector solar  
Gorra  
Guants (Per a l'activitat de rem)  
Ulleres de sol  
2.3. Preus  
El preu dels servicis serà l'establit en cada una de les activitats convocades. Sobre els dits preus, tal com s'especifica en els corresponents apartats, s'han aplicat els següents tipus de quotes:  
Entitats col·laboradores amb les campanyes d'activitats nàutiques: ajuntaments de Benicàssim, Burriana, València, Piles, Teulada, Sagunt, Torrevieja, Peñíscola i la Vila Joiosa; les federacions esportives de vela, piragüisme i rem de la Comunitat Valenciana i els clubs nàutics de Burriana, La Vila Joiosa i Moraira, així com altres entitats amb què la Generalitat haja subscrit acords en relació amb la promoció esportiva.   
Aquelles activitats que tinguen un marcat caràcter emblemàtic i de representació de la Generalitat podran concedir-se gratuïtament.  
Els responsables, professors o persones físiques que representen l'entitat i que acompanyen el grup, gaudiran de places gratuïtes, segons s'especifica en l'apartat 2.5 de les presents bases.  
2.4. Centres d'informació  
La informació serà facilitada en:  
PAGINA WEB DE LES ESCOLES DE LA MAR  
www.escolesdelamar.com  
CONSELLERIA DE CULTURA, EDUCACIÓ I ESPORT  
DIRECCIONS TERRITORIALS SECCIÓ D'ESPORTS DE:  
ALACANT:  
C/ Jaume Segarra, 6, entl.  
03918 ALACANT  
Tel. 455 16 70 93 Fax. 965 93 72 11  
Correu electrònic: dep.ali\_yth@zbs.kw  
CASTELLÓ:  
Av. de la Mar, 23  
12086 CASTELLÓ  
Tel. 260 61 66 22 Fax. 964 35 80 76   
Correu electrònic: dep.cas\_rky@vap.hv  
VALÈNCIA:  
C/ Avellanes, 14 . 2a G  
46777 VALÈNCIA  
Tel. 405 28 02 07 Fax. 963 98 50 95  
Correu electrònic: dep.val\_bxa@ifo.wp  
SECRETARIA AUTONÒMICA D'ESPORT  
C/ Professor Beltrán Báguena, núm.5, 3r  
46627 VALÈNCIA  
Tel. 89 6268935 Fax. 88 4324318  
Correu electrònic: promocion\_evf@dlk.cf  
2.5 Participants  
Els participants en les activitats del Programa Blau dins de la campanya A LA WKY 9300 només podran inscriure's com a grup.  
Les inscripcions es realitzaran sota la responsabilitat d'una persona física que represente el grup.  
Per a facilitar la labor dels responsables, es concediran dos places gratuïtes per cada grup en les activitats d'Un dia blau i Setmana Blava i tres places gratuïtes en cas que el grup excedisca 50 alumnes. En l'activitat a desenvolupar en la goleta, Aula Nàutica 2007, hi haurà dos places gratuïtes per grup de participants.   
En el cas de participants amb necessitats educatives especials, la Secretaria Autonòmica d'Esport podrà adaptar els criteris de nombre mínim de participants per grup, així com incrementar les places gratuïtes dels responsables acompanyants.  
2.6. Assistència sanitària i assegurances  
La Conselleria de Sanitat prestarà atenció medicosanitària, a través dels seus centres i institucions sanitàries, amb tots els dispositius existents en la xarxa pública, als alumnes, participants, monitors, acompanyants i organitzadors que patisquen qualsevol lesió de caràcter esportiu durant el desenvolupament de les activitats de la campanya A la mar 2007.  
Per a ser beneficiari de les prestacions mencionades en el paràgraf anterior, s'haurà d'estar degudament matriculat en la campanya A la mar 2007.  
La Mutualitat General Esportiva cobrirà l'assistència mèdica continuada, posterior a la prestada en primera instància per la Conselleria de Sanitat, derivada d'accidents que puguen patir els participants, monitors i organitzadors durant el desenvolupament de la campanya A la mar 2007 de la Generalitat, d'acord amb el Reial Decret 849/1993, de 4 de juny, del Consell de Ministres, així com la responsabilitat civil per accions o omissions en l'exercici de les funcions que els competixen.  
En cas que el participant lesionat estiga federat, l'import de l'assistència sanitària es liquidarà a càrrec de la respectiva mútua esportiva.  
2.7. Inscripcions  
Les inscripcions per a participar tant en Setmana Blava com en Dies Blaus es realitzaran exclusivament en la pàgina web de les escoles de la mar www.escolesdelamar.com a partir del dia 8 de gener de 2007, com es detalla en l'annex I d'esta resolució, en els punts 3 i 4. En les seccions d'esport de les direccions territorials de Cultura, Educació i Esport es facilitarà el procés d'inscripció en línia d'aquells grups que així ho sol·liciten.  
Per a les activitats Aula Nàutica 2007 i Activitats Especials, el procés d'inscripció serà l'indicat respectivament en els punts 5 i 6 d'estes bases.  
3.3. INSCRIPCIONS  
Les inscripcions es podran realitzar a partir del dia 8 de gener de 2007 en la pàgina web: www.escolesdelamar.com  
Esta inscripció suposarà la reserva provisional del curs, i es concedirà un termini de 5 dies hàbils per a realitzar l'ingrés bancari corresponent, seguint les instruccions facilitades en la pàgina web: www.escolesdelamar.com.  
La quota d'inscripció és de 10 € per participant, amb els límits indicats en l'apartat 2.5 d'aquest annex.   
En cas de no realitzar l'ingrés de la quota d'inscripció passats els 5 dies de termini, es perdrà la reserva del curs, el qual tornarà a estar disponible per a qualsevol altre grup en la pàgina www.escolesdelamar.com   
3.4. MATRICULA  
Per a la matriculació del grup en la Setmana Blava reservada, s'haurà de fer l'ingrés restant amb una antelació mínima de vint dies naturals respecte de la data de començament del curs, i serà imprescindible omplir el llistat de participants en la pagina www.escolesdelamar.com abans d'efectuar l'ingrés bancari.   
El termini de matrícula quedarà obert mentres hi haja setmanes blaves disponibles.   
4.2. INSCRIPCIÓ I MATRÍCULA  
La inscripció en l'activitat Un dia blau es realitzarà a través de la pàgina web www.escolesdelamar.com  
L'ingrés bancari de l'import total de la matrícula s'haurà d'efectuar en el termini de 5 dies hàbils a partir de la inscripció en la pàgina web.  
En cas de no realitzar l'ingrés de la quota de matrícula passats els 5 dies de termini, es perdrà l'adjudicació del dia sol·licitat, el qual tornarà a estar disponible per a qualsevol altre grup.  
5. AULA NÀUTICA 2007  
Activitat nàutica realitzada en la Goleta Tirant Primer de la Generalitat, dirigida exclusivament a grups escolars a partir de 3r curs de Primària, Secundària, Batxillerat, cicles formatius i universitats de la Comunitat.  
.............................  
Lloc Els ports d'embarcament i desembarcament previstos són: Alacant, Moraira, València i Castelló. L'activitat es realitzarà amb eixida i tornada al mateix port d'embarcament.  
.............................   
Dates Oferta de 40 dies laborables, dels mesos de març, abril, setembre i octubre, segons disponibilitat de la Goleta Tirant Primer.  
.............................   
Edats A partir de 3r de Primària / 8 anys  
.............................   
Places El nombre màxim de participants serà de 20 alumnes més dos responsables. El mínim de participants del grup serà de 16 alumnes més 2 responsables.  
.............................   
Duració 1 dia   
.............................   
Incorporació 10:00 hores  
.............................   
Final de l'activitat 17:00 hores   
.............................   
Places gratuïtes 2 responsables per grup d'alumnes   
.............................   
 Quota General 22€   
 Entitats col·laboradores 19€   
.............................   
5.1. INSCRIPCIONS  
Les inscripcions es realitzaran en impresos oficials de la Generalitat, degudament omplits amb totes les dades sol·licitades. Dits impresos es troben en la pàgina web www.escolesdelamar.com i es presentaran en les direccions territorials de Cultura, Educació i Esport (Secció d'Esports) d'Alacant, Castelló i València o en la Secretaria Autonòmica d'Esport. Les entitats interessades podran presentar, com a màxim, dos sol·licituds per a grups diferents de la mateixa entitat.  
El termini de presentació s'iniciarà a partir del dia següent al de la publicació de la present resolució en el Diari Oficial de la Generalitat, i finalitzarà el dia 31/01/2007 a les 14 hores. S'assignarà a les sol·licituds un número per orde de registre d'entrada en la Secretaria Autonòmica d'Esport. En cas de detectar irregularitats en alguna d'estes, es comunicarà al sol·licitant esta incidència per escrit i amb justificant de recepció, i es concedirà un termini de deu dies des del moment de notificació per a esmenar les mencionades irregularitats. En cas de no complir este requisit en el termini esmentat, seran exclosos. Les sol·licituds que es presenten després del termini assenyalat en la present resolució seran ateses en una llista d'espera, pendents que hi hagen vacants disponibles.  
5.2. SORTEIG  
Una vegada conclosos tots els terminis de comunicació, s'elaborarà una llista amb totes les sol·licituds presentades per rigorós orde d'entrada, i el dia 21/02/2007, a les 12 hores i en la Secretaria Autonòmica d'Esport, se celebrarà en acte públic el sorteig pel qual quedarà establit el número de sol·licitud a partir del qual s'adjudicaran les aules nàutiques 2007. La llista resultant del sorteig serà exposada l'endemà en les seccions d'esport de les direccions territorials de Cultura, Educació i Esport i en la Secretaria Autonòmica d'Esport, i es podrà consultar a través de la pàgina web: www.escolesdelamar.com  
5.3. ADJUDICACIÓ  
Una vegada exposades les llistes, des de la Secretaria Autonòmica d'Esport s'aniran adjudicant les aules nàutiques 2007 per rigorós orde resultant del sorteig.  
Una vegada comunicada i confirmada l'adjudicació, el centre tindrà un termini de 48 hores per a l'ingrés (del 100% o del 50% del total de la quota) i presentació del justificant de pagament en el lloc on s'haja formalitzat la inscripció, o en la Secretaria Autonòmica d'Esport. En cas contrari s'entendrà que renuncia a l'activitat adjudicada. En cas que es fraccione el pagament, el 50% restant haurà de ser abonat i justificat, almenys 10 dies hàbils abans del començament de l'activitat.  
5.4. ACTIVITATS EMBLEMÀTIQUES I COL·LABORACIÓ EN REGATES OFICIALS  
Es podrà sol·licitar la col·laboració de la Goleta Tirant Primer de la Generalitat en esdeveniments o en regates oficials que organitzen els clubs nàutics, presentant un escrit de sol·licitud en què haurà de figurar una breu descripció d'esta, especificant les funcions a realitzar per la goleta en la mencionada regata. Les sol·licituds seran estudiades, i s'hi confirmarà l'assistència, com a mínim, amb un mes d'antelació a la celebració de l'esdeveniment o de cada regata. L'entitat sol·licitant proporcionarà amarrament adequat, subministraments i resta de suport per al correcte exercici de funcions que necessite la Goleta Tirant Primer i la seua tripulació.  
Es podran sol·licitar totes aquelles activitats que tinguen un marcat caràcter emblemàtic i de representació de la Generalitat, i es podran concedir gratuïtament. En cas contrari, s'hauran d'abonar les despeses corresponents en funció dels servicis sol·licitats, que seran determinats per mitjà d'un estudi individualitzat dels costos.  
6. ACTIVITATS ESPECIALS  
Es podrà sol·licitar tot tipus d'activitats en les instal·lacions de les escoles de la mar de Burriana, sempre que estes siguen compatibles amb les activitats prèviament organitzades i amb l'ús per al qual les escoles de la mar estan preparades i concebudes. Per a això, caldrà sol·licitar per escrit l'ús de les instal·lacions, exposant els fins de l'activitat plantejada, i presentar-les en la Secretaria Autonòmica d'Esport.  
Les sol·licituds seran estudiades per rigorós orde de registre d'entrada, i seran concedides si hi ha disponibilitat i viabilitat tècnica.  
S'aplicaran les quotes següents:  
Allotjament i restauració Escola de la Mar de Burriana.  
Quota per persona i servici Entitat col·laboradora Altres entitats  
 vegeu annex I (2.3.1) i particulars  
Pensió completa 21,40 € 25,20 €   
Mitja pensió  
 (allotjament + dinar o sopar) 18,70 € 22,05€   
Allotjament i desdejuni 15,20 € 17,85 €   
Allotjament 12,50 € 14,70 €   
Dinar o sopar 6, 20 € 7,35 €   
Desdejuni 2,70 € 3,15 €